PSL ผู้ถือหุ้นไฟเขียว ยืดเวลาไถ่ถอนหุ้นกู้อีกปีครึ่ง ถึง 9 ธ.ค.64
PSL ผู้ถือหุ้นไฟเขียว ยืดเวลาไถ่ถอนหุ้นกู้อีกปีครึ่ง ถึง 9 ธ.ค.64 จากเดิมกำหนด 9 มิ.ย.63
PSL ผู้ถือหุ้นไฟเขียว ยืดเวลาไถ่ถอนหุ้นกู้อีกปีครึ่ง ถึง 9 ธ.ค.64 จากเดิมกำหนด 9 มิ.ย.63
19 พ.ค. 2563

บริษัท พรีเชียส ชิพปิ้ง จำกัด (มหาชน)  หรือ PSL แจ้งผ่านตลาดหลักทรัพย์แห่งประเทศไทย (ตลท.) ว่า ที่ประชุมผู้ถือหุ้นกู้ครั้งที่ 1/2563 มีมติอนุมัติให้ขยายเวลาครบกำหนดไถ่ถอนหุ้นกู้ PSL206A ออกไปอีก 1 ปี 6 เดือน โดยแก้ไขวันครบกำหนดไถ่ถอนหุ้นกู้ จากเดิม วันที่ 9 มิ.ย.2563 เป็นวันที่ 9 ธ.ค.2564 และอนุมัติให้แก้ไขเพิ่มเติมข้อกำหนดสิทธิ ใบหุ้นกู้ และชื่อหุ้นกู้ให้สอดคล้องกับการแก้ไขวันครบกำหนดไถ่ถอนหุ้นกู้ดังกล่าว
รวมทั้งมีมติอนุมัติให้แก้ไขเปลี่ยนแปลงอัตราดอกเบี้ยของหุ้นกู้ เป็น อัตราดอกเบี้ยร้อยละ 6.5 ต่อปี โดยให้เริ่มคํานวณ ดอกเบี้ยหุ้นกู้ตามอัตราดอกเบี้ยหุ้นกู้อัตราใหม่ ตั้งแต่ (และรวมถึง) วันที่ 9 มิถุนายน 2563 ทั้งนี้ ตามหลักเกณฑ์ และวิธีการตามที่กําหนดในข้อกําหนดสิทธิ รวมทั้งแก้ไขเปลี่ยนแปลงข้อความในข้อ 2.1 และข้อความที่เกี้ยวข้องของข้อกําหนดสิทธิและใบหุ้นกู้ให้สอดคล้องกับการแก้ไขเปลี่ยนแปลงอัตราดอกเบี้ยของหุ้นกู้